Case ID: 1088730
Sentence 2: Məhkəmə baxışı iclasında ilk tələb üzrə iddiaçı, ikinci tələb üzə cavabdeh qismində izahat verən Bədəlova (Babayeva) Gülnar Cavanşir qızı, iddia tələbini müdafiə edərək, ikinci tələbi qismən 1/2 paylarda mülkiyyət hüquqlarının tanınması hissədə qəbul edərək, digər hissədə iddia tələbini qəbul etməyərək, 1988-ci ildə Rusiyada doğulduğunu, 1991-ci ildə Naxçıvana gəldiklərini, 1994-cü ildə babasının vəfat etdiyini, Canpoladın Bakı şəhərində yaşayıb sonra qayıdıb ailə qurub yenidən qayıtdığını, uşaq olduğundan həmin illəri tam olaraq xatırlamadığını, Canpoladın 2017-ci ildən isə ailəsi ilə qayıdıb həmin evdə yaşadığını, 2017-ci ilin dekabr ayında ailə qurduğunu, qardaşı Anarın 2009-cu ildə toyunun olduğunu, qardaşının toyu ərəfəsində abadlıq işləri aparıb mübahisəli mətbəxi təmir etdirdiklərini, mətbəxin bir divarının olduğunu, dam örtüyünün olmadığını, tam olaraq yararlı vəziyyətə gətirdiklərini, kafel döşətdirdiklərini, 2011-2012-ci illərdə işlədiyini, qazancı ilə evi tam təmir edib tavan və döşəməsini düzətdirdiklərini, əlavə olaraq 2012-ci ildə mətbəx, hamam və həyətdə tualet inşa etdirdiklərini, 2016-cı ilin avqust ayının 23-də atasının yıxıldığından xəstəxanaya yerləşdirildiyini, 3 gün sonra 25-dən 26-sına keçən gecə atasının vəfat etdiyini, 27 avqustda Bakıdakı əmisinin balaca oğlunun toyu olacağını, toy olsun deyə onlardan xəbərsiz Canpoladla Allahverdinin atasını 3 gün morqda saxladıqlarını, 28 avqustda atasını dəfn etdiklərini, 2016-cı ildə atası vəfat edəndə həmin evdə nənəsinin, anasının və özünün yaşadığını, qardaşının Bakı şəhərində yaşadığını, gəldikdə onlarla yaşadığını, evin abadlaşdırılmasında iştirak etdiyini, Canpoladın yasda qırx gün qaldığını, sonra Bakı şəhərinə qayıtmayıb həmin evdə qaldığını, 2017-ci ilin yayında yoldaşınıda gətirdiyini, 2018-ci ilin noyabr ayında nənəsinin vəfat etdiyini, həmin vaxt evdə anasının və Canpoladın ailəsi ilə yaşadığını, özünün isə ailə qurduğundan orada yaşamadığını, atasının dostunun evində hamamda təzyiqinin yüksəlməsindən yıxılıb öldüyünü, iddia tələblərinin təmin olunması, ikinci tələb üzrə iddianın qismən X37 adına olan fərdi yaşayış evinin mərhum arvadın (X77) və ərin (X67) ümumi ½ (bərabər) paylarda mülkiyyət hüququnun tanınması hissəsində təmin olunması, digər hissələrdə rədd olunması barədə qətnamə qəbul olunmasını xahiş etdi.